《四思诗 其四 天界寺　半峰上人禅诵处》
明代·皇甫汸

城南多古寺，争得道林居。马过谈经后，乌来施食馀。

人天长示灭，花月几沦虚。飞锡何时晤，东山欲致书。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。